Suchinthana/ta-wikipedia huggingface dataset:
கோ. கேசவன்

கோ. கேசவன் (5 அக்டோபர் 1946 - 16 செப்டம்பர் 1998) ஒரு தமிழ்நாட்டு எழுத்தாளர், இதழாளர், தமிழ்ப் பேராசிரியர், மொழிபெயர்ப்பாளர், மார்க்சிய அறிஞர், ஆய்வாளர் மற்றும் சமூகச் செயற்பாட்டாளர் ஆவார்.

தொடக்க வாழ்க்கை 

மதுரை மாநகரில் 5 அக்டோபர் 1946 அன்று பொன்னம்மாள்-கோவிந்தன் இணையருக்குப் பிறந்தார் கேசவன்.

தொடக்கக் கல்வியை பரிதிமாற் கலைஞர் ஆரம்பப் பள்ளியிலும், உயர்நிலைக் கல்வியை சேதுபதி மேல்நிலைப் பள்ளியிலும் பயின்றார். புகுமுக வகுப்பை மதுரைக் கல்லூரியிலும், பட்டப்படிப்பு, முதுகலைப் படிப்பு ஆகியவற்றை மதுரை தியாகராசர் கல்லூரியிலும் முடித்தார். சி. சுப்பிரமணிய பாரதியார் படைப்புகளில் அரசியல் பின்னணி  என்னும் தலைப்பில் ஆராய்ச்சி செய்து சென்னைப் பல்கலைக்கழகத்தில் முனைவர் பட்டம் பெற்றார்.

பணிகள்

அரசுப்பணி 
கல்வியை நிறைவு செய்தபின் தமிழ்நாட்டுத் தலைமைச் செயலகத்தில் உள்ள பொதுத் துறையில் மொழிபெயர்ப்பாளராகச் சில ஆண்டுகள் பணி புரிந்தார். பின்னர் திருச்சிராப்பள்ளி அரசினர் கலைக் கல்லூரி, புதுக்கோட்டை அரசுக் கல்லூரி ஆகியவற்றில் தமிழ்ப் பேராசிரியராகப் பணியாற்றினார்.

இயக்கப் பணி 
இந்தியப் பொதுவுடமைக் கட்சி (மார்க்சிஸ்ட்), தமிழ்நாடு முற்போக்கு எழுத்தாளர்கள் கலைஞர்கள் சங்கம் ஆகியவற்றில் இணைந்து பணியாற்றினார்.

நூல்கள்

மொழிபெயர்ப்புகள் 
பாரதியார் குறித்த ஆவணத் தொகுப்பை ஆங்கிலத்தில் மொழி பெயர்த்துள்ளார். மேலும், பிரித்தானிய மார்க்சிய ஆய்வாளர் ஜார்ஜ் தாம்சனின் The Human Essence: The sources of science and art (1974) என்ற நூலை, ‘மனித சமூக சாரம்’ என்ற தலைப்பிலும், மாரிஸ் கார்ன்போர்த்தின் லெனினியத்தின் அடிப்படை அம்சங்கள், இயக்கவியல் பொருள்முதல்வாதம் முதலிய நூல்களைத் தமிழில் மொழிபெயர்த்து உள்ளார்.

இதழியல் 
சமரன், செந்தாரகை, தோழமை, மக்கள் தளம் ஆகிய இதழ்களில் ஆசிரியர் குழுவில் இணைந்து பல ஆய்வுக் கட்டுரைகளை எழுதியுள்ளார். மேலும் மக்கள் பண்பாடு, மனஓசை, புலமை, பாலம், கவி, கனவு, மறை அருவி, தோழமை, நிறப்பிரிகை, புதியன, இலக்கு, சிந்தனையாளன், பனிமலர் ஆகிய இதழ்களிலும் கட்டுரைகளை எழுதினார்.

கேசவன் ஆய்வுமுறை 
கேசவனின் ஆய்வுமுறை என்பது மார்க்சிய இயங்கியல் பொருள்முதல்வாத வழிப்பட்டது.

"சமூக உற்பத்தி முறைதான் எல்லாவகையான சமூக உணர்வுகளையும் தீர்மானிக்கின்றன. உற்பத்தி முறை என்பது உற்பத்தி சக்திகள், உற்பத்தி உறவுகள் ஆகிய இரண்டையும் உள்ளடக்கியவை ஆகும். இந்தப் பொருளாதார அமைப்பே அடித்தளம் எனப்படுகிறது."

"தத்துவ இயல், மதம், அறிவியல், சட்டம், அறநெறி, பண்பாடு, கலை, போன்றவை குறிப்பிட்ட பொருளாதார அமைப்பிற்கு ஏற்பத் தோன்றும் மேற்கட்டமைப்பாகும்.”

"அடித்தளத்திற்கும் மேற்கட்டமைப்பிற்கும் இடையே ஒன்றோடொன்றான தொடர்பு நிலவுகிறது. இந்தத் தொடர்பில் அடித்தளம் முதன்மையாகவும், மேற்கட்டமைப்பைத் தோற்றுவிக்கும் காரணமாகவும் அமைகிறது. ஆகவே சமூக அடித்தளத்திற்கு ஒத்த மேல் கட்டமைப்பு உருவாகிறது. உருவாகும் என்பதை மேற்கட்டுமானம் தானாகவே ஏற்பட்டுவிடும் என்று பொருள் கொள்ளக்கூடாது. அடித்தளம், மேற்கட்டமைப்பைத் தீர்மானிக்கிறது, நிர்ணயிக்கிறது என்றுதான் மார்க்சியம் கூறுகிறது." இதுவே மார்க்சிய வழிப்பட்ட கோ.கேசவனின் ஆய்வுமுறை.

பதவிகள் 
திருச்சி பாரதிதாசன் பல்கலைக்கழக பாடத் திட்டக்குழு உறுப்பினராகவும், தமிழ்நாட்டு அரசின் தமிழ் வளர்ச்சிக்கான சிறந்த நூல்களுக்கான பரிசுகள் வழங்கும் திட்டத்தின் நடுவராகவும் செயல்பட்டார்.

மறைவு 
16 செப்டம்பர் 1998 அன்று மாரடைப்பால் தன் 52-ஆம் பிறந்தநாளுக்கு 18 நாள்கள் முன்னதாகவே மறைந்தார் கேசவன்.

மேற்கோள்கள்

வெளி இணைப்புகள் 

 கோ. கேசவன் : கருத்தியலும் அரசியலும் - ந. முத்துமோகன்

1946 பிறப்புகள்
1998 இறப்புகள்
மதுரை மக்கள்
தமிழக எழுத்தாளர்கள்
தமிழ் ஆய்வாளர்கள்
யட்ச நாடு

யட்ச நாடு (Yaksha Kingdom), புராண, இதிகாசங்கள் குறிப்பிடும்  யட்சர்கள்  என்ற உயர் மனித சக்தி படைத்த மனித இனத்தவர்கள் வாழும் நாடாகும். யட்சர்கள் பண்டைய பரத கண்டத்திலும், இலங்கையிலும் வாழ்ந்தனர். யட்ச இனத்தவர்கள் அசுரர்களுடன் தொடர்புடையவர்கள்.

யட்சர்களின் மன்னரான குபேரனும், அசுர குல மன்னர் இராவணனும்,  விஸ்ரவ முனிவரின் இரு மனைவிகளுக்குப் பிறந்தவர்கள்.  குபேரன் பெருஞ்செல்வங்களுடன் யட்ச நாட்டையும்; இராவணன் இலங்கை நாட்டையும் ஆண்டனர்.

மகாபாரதக் குறிப்புகள்

யட்சர்களின் நிலப்பரப்புகள்
திபெத் பகுதியில் உள்ள கயிலை மலை சுற்றியுள்ள பகுதிகளே யட்சர்களின் உறைவிடங்கள் என புராணங்களும்; இதிகாசங்களும் கூறுகின்றன. மேலும் அனைத்து புனித நீர் நிலைகளிலும், காடுகளிலும், குகைகளிலும் வாழ்பவர்கள் என புராணங்களும், இதிகாசங்களும் கூறுகின்றன.

யட்சர்களின் மன்னன் குபேரன்
நர்மதை ஆற்றாங்கரைப் பகுதியில்  விஸ்ரவ முனிவருக்கு பிறந்தவர் குபேரன். இலங்கையில் தங்க கோட்டைகளுடன் கூடிய அழகான நகரத்தை அமைத்து, புஷ்பக விமானத்தில் பயணித்து இலங்கையை ஆட்சி செய்து வருகையில், தனது ஒன்று விட்ட தம்பியான இராவணனால் இலங்கையை விட்டு துரத்தி அடிக்கப்பட்டார்.

ஸ்தூணாகர்ணன்
பாஞ்சால நாட்டின் காட்டில் வாழ்ந்து கொண்டிருந்த ஸ்தூணாகர்ணன் எனும் யட்சன், துருபதன் மகள் சிகண்டினிக்கு, தனது ஆண் உருவத்தை வழங்கி, சிகண்டினியின் பெண் உருவத்தை தான் பெற்றுக் கொண்டார்.

யட்சப் பிரச்சனம்
மகாபாரத வன பருவத்தில், ஒரு யட்சன் கொக்கு வடிவத்தில் தடாகத்தில் நின்று கொண்டு, தருமனிடம் கேள்விகள் கேட்டு உரிய பதிலைப் பெற்றான். இதனை யட்சப் பிரச்சனம் என்பர். இது மகாபாரதத்தில் சிறப்பான பகுதிகளில் ஒன்றாகும்.
 
.

பிற குறிப்புகள்
 காடுகளிலும், மலைகளிலும் துணையின்றி செல்லும் பயணிகள் குபேரன், மணிபத்திரன் போன்ற யட்ச மன்னர்களை மனதில் வணங்கிக் கொண்டே பயணிப்பர்.
 குபேரனின் படைகளில் கந்தர்வர்களும் உள்ளனர்.
 அசுரர்கள், அரக்கர்கள், கந்தர்வர்கள் கிண்ணரர்கள், கிம்புருசர்கள் போன்று யட்சர்களும் மலைகளிலும், காடுகளிலும், நீர் நிலைகளிலும் பயணிக்கக் கூடியவர்கள்

யட்சர்கள் போன்று உயர் சக்தி கொண்ட இனத்தவர்கள் 
 யட்சினிகள்
 அசுரர்கள்,  தைத்தியர்கள், தானவர்கள்
 அரக்கர்கள்
 கிண்ணரர்கள்
 கிம்புருசர்கள்
 வானரர்கள் 
 சுபணர்கள்
 பூத கணங்கள்
 நாகர்கள்
 கருடர்கள்

இதனையும் காண்க
 பரத கண்டம்

மேற்கோள்கள்

வெளி இணைப்புகள்

இந்து தொன்மவியல்
இந்திய தொன்மவியல்
இயக்கர்
சீக்கியக் கலையும் பண்பாடும்

சீக்கியக் கலையும் பண்பாடும் என்பது, சீக்கிய மதத்தைப் பின்பற்றுபவர்களான பஞ்சாபியரின் மரபுவழியான கலையையும் பண்பாட்டையும் குறிக்கும். 23 மில்லியன் பின்பற்றுபவர்களைக் கொண்ட சீக்கிய மதம் உலகின் ஐந்தாவது பெரிய ஒழுங்கமைக்கப்பட்ட மதம். சீக்கிய வரலாறு 500 ஆண்டுகள் மட்டுமே எனினும், சீக்கியர்கள் தமக்கான தனித்துவமான கலை, பண்பாட்டு வெளிப்பாடுகளை வளர்த்துள்ளனர். இந்த வெளிப்பாடுகள் அவர்களது சீக்கிய மதத்தின் செல்வாக்காலும், பிற பண்பாட்டுகளின் கலப்பினாலும் உருவானவை. சீக்கியமே பஞ்சாப் பகுதியில் உருவான ஒரே மதம். அங்கு பின்பற்றப்படும் பிற மதங்கள் அப்பகுதிக்கு வெளியில் இருந்து கொண்டுவரப்பட்டவை. எல்லா சீக்கியக் குருமாரும், சீக்கிய வரலாற்றில் அதற்காகத் தமது உயிரை ஈந்தவர்களும் பஞ்சாபி மக்களே. பஞ்சாபிப் பண்பாடும், சீக்கியமும் பிரிக்க முடியாதபடி கலந்திருப்பவை என்று கருதப்படுகிறது. சீக்கியர் என்பது குறித்த மதத்தைப் பின்பற்றும் எவரையும் குறிப்பதேயன்றி அது ஒரு இனத்தைக் குறிக்கும் சொல் அல்ல. ஆனாலும், சீக்கியமதம் மிக அரிதாகவே மதமாற்றத்தை நாடுவதால், பெரும்பாலான சீக்கியர்கள் வலுவான இன-மத பிணைப்பைக் கொண்டவர்களாக உள்ளனர். இதன் காரணமாக ஐக்கிய இராச்சியத்தைப் போன்ற பல நாடுகள் மக்கள்தொகைக் கணக்கெடுப்புக்களில், சீக்கியர்களைத் தனி இனமாகக் கொள்கின்றனர். அமெரிக்க இலாபநோக்கற்ற நிறுவனமான "ஒன்றிய சீக்கியர்" (United Sikhs) என்னும் அமைப்பு, சீக்கியர் தம்மைத் தனியான சிறுபான்மை இனத்தவராக அடையாளம் காண்கின்றனர் என்றும் அது ஒரு மதம் என்பதற்கும் அப்பாற்பட்டது என்றும் வாதிப்பதன் மூலம், ஐக்கிய அமெரிக்காவிலும் இவ்வாறான அங்கீகாரத்தைப் போராடிப் பெற்றுள்ளது.

சீக்கியப் பண்பாடும் பஞ்சாபிப் பண்பாடும்
சீக்கியக் கலையும் பண்பாடும் என்பது பஞ்சாப் பகுதி என்பதுடன் இணைந்தது. இந்தியாவுக்குள் படையெடுத்து வந்த முகலாயர், பாரசீகர் போன்றோரின் பண்பாடுகளோடு கலந்ததின் விளைவாக பஞ்சாப் பகுதியை இந்தியாவின் கலப்புப் பண்பாட்டுப் பகுதி என்கின்றனர். எனவே சீக்கியப் பண்பாடும் பெருமளவுக்கு இந்தக் கலப்பின் விளைவே.

சீக்கியம் தனித்துவமான கட்டிடக்கலைப் பாணியை உருவாக்கியுள்ளது. சீக்கியக் கட்டிடக்கலை குரு நானக்கின் போதனைகளை அடிப்படையாகக் கொண்டது. சீக்கியக் கட்டிடக்கலை நடைமுறை ஆன்மீகத்தை அடிப்படையாகக் கொண்ட முழுதளாவிய மனிதநேயத்தின் அடையாளம் என்று பாத்தி (Bhatti) என்பவர் குறிப்பிட்டுள்ளார். சீக்கியக் கட்டிடக்கலையின் சிறப்பு குருத்துவாரா ஆகும். இது இசுலாமிய, சூஃபி, இந்துப் பண்பாடுகளின் செல்வாக்குகளை வெளிக்காட்டுவதன் மூலம் பஞ்சாப் பகுதியின் கலப்புப் பண்பாட்டுத் தன்மையை உருவகப்படுத்துகிறது. சீக்கியப் பேரரசின் ஆட்சிக்காலமே தனித்துவமான சீக்கிய வெளிப்பாட்டு வடிவத்தை உருவாக்குவதில் முக்கிய ஊக்கியாகச் செயற்பட்டது. இக்காலத்தில் மகாராசா ரஞ்சித் சிங்கின் ஆட்சியின்போது சீக்கியப் பாணியிலான கட்டிடங்கள், கோட்டைகள், மாளிகைகள், பங்காக்கள் (தங்குமிடங்கள்), கல்லூரிகள் போன்றவை கட்டப்பட்டன. சீக்கியப் பாணியில் கட்டப்பட்ட கட்டிடங்களுள் சிறப்பானதாகக் கருதப்படுவது அர்மந்திர் சாகிப் ஆகும்.

சீக்கியப் பண்பாடு பெருமளவு போர்சார்ந்த கருத்துருக்களின் செல்வாக்குக்கு உட்பட்டது. சீக்கியச் சின்னமான "கண்டா" இதற்கு எடுத்துக்காட்டு. எனவே குருமாரின் நினைவுப் பொருட்கள் தவிர்ந்த, பெரும்பாலான சீக்கியக் கலைப்பொருட்கள் போர்க் கருத்துக்களை அடிப்படையாகக் கொண்டவை. இக்கருத்துக்களின் தாக்கத்தை சீக்கியரின் ஓலா மொகல்லா, வாசாக்கி போன்ற விழாக்களிலும் காணலாம்.

மேற்கோள்கள்

கலை இயக்கங்கள்
சீக்கியப் பண்பாடு
ராஜஸ்தான் மத்தியப் பல்கலைக்கழகம்

ராஜஸ்தான் மத்தியப் பல்கலைக்கழகம், இந்திய மாநிலமான ராஜஸ்தானில் உள்ள மத்தியப் பல்கலைக்கழகம். இது அஜ்மேர் நகரத்தில் அமைந்துள்ளது. இந்த பல்கலைக்கழகத்தில் தொழினுட்பம், அறிவியல், பொருளியல், மேலாண்மை, சமூக அறிவியல் உள்ளிட்ட துறைகள் உள்ளன. இங்கு 1700 மாணவர்கள் படிக்கின்றனர்.

வளாகம்
இந்த பல்கலைக்கழகம் ஜெய்ப்பூர்-அஜ்மேர் விரைவுவழிச்சாலையில் அமைந்துள்ளது. இது ஏறத்தாழ 518 ஏக்கர் பரப்பளவில் விரிந்துள்ளது. கிஷன்கட் தொடருந்து நிலையம் அருகில் உள்ளது.

துறைகள்
இங்கு தொழினுட்பம், அறிவியல், பொருளியல், மேலாண்மை, சமூக அறிவியல் ஆகிய துறைகள் உள்ளன.

இந்த பல்கலையில் பத்து பள்ளிகளில் துறைகள் சேர்க்கப்பட்டுள்ளன.

நூலகம்
இங்கு 25,000 நூல்கள் இருக்கின்றனர். தேசிய அளவிலும் உலகளவிலும் வெளியாகும் ஆய்விதழ்கள் சேகரிக்கப்பட்டு வைக்கப்பட்டுள்ளன.

மேலும் பார்க்க
ஜவகர்லால் நேரு பல்கலைக்கழகம்
பனாரசு இந்து பல்கலைக்கழகம்
ராஜஸ்தான் பல்கலைக்கழகம்
அஜ்மீர்
செய்ப்பூர்

சான்றுகள்

இணைப்புகள்
   பல்கலைக்கழகத்தின் இணையத்தளம்

இந்திய நடுவண் பல்கலைக்கழகங்கள்
அஜ்மேர் மாவட்டம்
இராசத்தானில் கல்வி
தளவானூர் குடைவரைக் கோயில்

தளவானூர் குடைவரைக் கோயில் (Thalavanur cave temple) அல்லது சத்ருமல்லேசுவரர் கோவில் (Satrumalleswarar Temple) தமிழ்நாடு, விழுப்புரம் மாவட்டத்தில் உள்ள  செஞ்சி – மண்டகப்பட்டு எனும் ஊர்களுக்கு இடையே அமைந்த தளவானூரில் அமைந்துள்ளது.

வரலாறு 
தளவானூரில் அமைந்துள்ள ஒரு குடைவரைக் கோவில் ஆகும். இக்கோவில் பல்லவ மன்னன் முதலாம் மகேந்திரவர்மனால் கட்டப்பட்டது. தெற்கு முகமாக 32 அடி நீளத்தில் தரைமட்டத்திலிருந்து 3.5 அடி உயரத்தில் அமைக்கப்பட்டுள்ளது.

கட்டிடக்கலை 
தளவானூருக்கு வடக்கே பஞ்ச பாண்டவர் மலையில் சத்ருமல்லேசுவரர் கோவில் உள்ளது
இக்கோவிலின் முகப்பில் இரு துவாரபாலகர்கள் சிலை அமைக்கப்பட்டுள்ளது இவை ஒரே மாதிரி அமைப்பில் காணப்படாமல் கோவிலின் வலதுபுறத்தில் உள்ள துவாரபாலகர் வலதுகையை இடுப்பில் வைத்தவாறும் இடதுகையை மேலே உயர்தியவாறும் உள்ளார்,கோவிலின் இடதுபுறத்தில் உள்ள துவாரபாலகர் வலதுகையை கீழே தடி மீது தொங்கவிட்டவாறும் இடதுகையை இடுப்பில் வைத்தவாறும் உள்ளார்.
தூண்கள்மீது ஒருவகை தோரணம் செதுக்கப்பட்டுள்ளது.அதன் பெயர் திருவாசி ஆகும்.
அதன் இரு பக்கங்களில் உள்ள மீன்களின் வாயிலிருந்து கிளம்பி நடுவில் உள்ள ஒரு சிறு மேடையில் கலக்கிறது. அம்மேடை மீது சிறிய இசைவாணர் சிலை உள்ளது.மகர மீன்கள் கழுத்து மீது இசைவாணர் இருக்கின்றனர்,திருவாசியில் இரண்டு வளைவுகள் காணப்படுகிறது அது ...இரட்டை திருவாசி... ஆகும்.

கல்வெட்டு 
கோவிலின் உள்ளறை குகைவாயிலை நோக்காதுஇடதுபுறமாக இருக்கின்றது,குகை தெற்கு முகமாகவும்,கொவிலின் உள்ளறை கிழக்கு நோக்கியும் அமைந்துள்ளது.உள்ளறையின் முன்பு இரு தூண்கள் உள்ளது இடது புறதூநில் கல்வெட்டு உள்ளது அது தமிழ் மற்றும் வடமொழி பாட்டாகும்.
இக்குடைவரைக் கோயிலின் மேல்புறத்தில் சமணர் படுகைகள் உள்ளது. இக்குடைவரைக் கோயில் இந்தியத் தொல்லியல் ஆய்வகத்தின் பராமரிப்பில் உள்ளது.

மேற்கோள்கள்

வெளி இணைப்புகள்
 

தமிழகத்துக் குடைவரைகள்
விழுப்புரம் மாவட்டத்திலுள்ள சிவன் கோயில்கள்
தமிழக தொல்லியற்களங்கள்
நிரங்காரிகள்

நிரங்காரிகள் (Nirankari)  (,  உருவமற்ற இறைக் கொள்கை உடைய சீர்திருத்த கருத்துக்கள் கொண்ட சீக்கிய சமயத்தின் ஒரு உட்பிரிவினர் ஆவார்.

தோற்றம் 
குரு நானக்கின் போதனை அடிப்படையில் உருவான, பாபா தயாள் சிங்கின் கருத்துக்களை தொகுத்து பாபா தர்பார் சிங் என்பவர் தற்கால பாகிஸ்தானின் இராவல்பிண்டி நகரத்தில் நிரங்காரி சீக்கியப் பிரிவை உருவாக்கினார்.
நிரங்காரி சீக்கிய சமய பிரிவின் தலைவரான சாகிப் இரத்தாஜி (1870-1909)  காலத்தில் சில ஆயிரம் நிரங்காரிகள் இருந்தனர்.

பிரித்தானிய ராஜ் காலத்தில் நிரங்காரி சீக்கிய பிரிவினர்கள் ஓரங்கட்டப்பட்டனர்.
நிரங்காரிகளால் 1929இல் சந்த் நிரங்காரி இயக்கம் துவக்கப்பட்டது.  குரு கிரந்த் சாகிப்பிற்குப் பின்னர், தற்போது வாழும் சீக்கிய குருவின் மீது நிரங்காரிகள் நம்பிக்கை வைத்தனர். நிரங்காரிகள் இதனை தங்களுக்கென தனிப்பட்ட சிறப்பான ஆன்மீக இயக்கமாக வளர்த்தனர். 1947 இந்தியப் பிரிவினையின் போது இராவல்பிண்டியில் இருந்த நிரங்காரிகளின் தலைமையகம் பாகிஸ்தான் நாட்டவர்களால் சிதைக்கப்பட்டதால், நிரங்காரிகளின் தலைமையகத்தை விடுதலை இந்தியாவில் நிறுவினர்.

வரலாறு
சீக்கியப் பேரரசர் ரஞ்சித் சிங் ஆட்சி காலத்தில், பஞ்சாப் பகுதியின் வடமேற்கு பகுதியில் வாழ்ந்த சீக்கியர்கள், குரு கிரந்த சாகிப்பை மீள்நோக்கு முகமாக, குரு நானக்கின் உபதேசங்களின் அடிப்படையிலும் மற்றும் பாபா தயாள் சிங்கின்   கருத்துகளின் தொகுப்பின் அடிப்படையிலும், பாபா தர்பாரா சிங்  என்பவரால் நிரங்காரி சீக்கிய சமயப் பிரிவு ராவல்பிண்டியில் 1890களில்  தோற்றுவிக்கப்பட்டது. பின்னர் சாகிப் இரத்தாஜி   என்பவர் நிரங்காரி இயக்கத்தில் கால்சா உணர்வை முன்னிறுத்தினார்.

நிரங்காரிகளின் நான்காம் குருவான்   பாபா குர்தித் சிங்   காலத்தில், சில நிரங்காரிகள்  சீக்கிய சபா இயக்கத்தில்   ஆர்வம் கொண்டனர். சீக்கியத் திருமணங்களின் போது நடைபெறும் பொதுவான சடங்குகளில் எழும் ஐயங்களை நீக்கும் 1909ஆம் ஆண்டு ஆனந்த் திருமணச் சட்டத்திற்கு சீக்கிய நிரங்காரி பிரிவினர் ஆதரித்தனர்.
 
குரு நானக்கின் உபதேசங்களில் பற்று கொண்ட நிரங்காரி இயக்கத்தின் ஐந்தாம் குருவான சாகிப் ஹர சிங் (1877-1971),  தங்கள் நிரங்காரி இயக்கத்தை சீக்கியர்களிடையே அங்கீகாரம் பெற பாடுபட்டார். பின்னர் நிரங்காரிகளிடையே  உண்மையான நிரங்காரிகள்   என்றும் சந்த் நிரங்காரி இயக்கம் என இரண்டாக பிளவு பட்டது.   வாழும் குருவை போற்றிய சந்த் நிரங்காரி இயக்கத்தை, 1978ஆம் ஆண்டில் அகால் தக்த் அவையால் சீக்கிய சமூகத்திலிருந்து விலக்கி வைக்கப்பட்டது.

பின்பற்றுபவர்கள் 
1891-ஆம் மக்கள் தொகை கணக்கெடுப்பின் படி, 14,001 இந்துக்கள் மற்றும்  46,610  சீக்கியர்கள் நிரங்காரி சீக்கிய சமயத்தை பின்பற்றினார்கள்.

கொள்கைகள் 
 உருவமற்ற இறைவனை வழிபடுதல்.
 உருவமுடைய தெய்வங்களை ஒதுக்கி வைத்தல்.
 வேத சடங்குகள், விழாக்கள் மற்றும் நம்பிக்கைகளை மறுத்தல். எடுத்துக்காட்டாக  தீர்த்த யாத்திரை மேற்கொள்வதை மறுத்தல்; இறந்தவர் உடலை இந்துக்கள் போன்று எரிக்காமலும்; இசுலாமியர் போன்று புதைக்காமலும், ஆற்றில் எறிந்துவிடுவார்கள்.
 மாமிசம், மது, புகையிலைப் பொருட்களை மறுத்தல்
 ஜோதிடம் பார்பதை மறுத்தல்.

மேற்கோள்கள்

சீக்கியம்
இரத்தினமங்கலம் லட்சுமி குபேரர் கோயில்

லட்சுமி குபேரர் கோயில் என்பது தமிழ்நாடு மாநிலத்தின் செங்கல்பட்டு இரத்தினமங்கலத்தில் உள்ள ஓர் இந்துக் கோயிலாகும். இக்கோயிலே இந்தியாவில் லட்சுமி குபேரனுக்கு உரிய கோயிலாக உள்ளது. இக்கோயிலைச் சுற்றி லட்சுமி கணபதி, குபேரலிங்கம், செல்வ முத்துக்குமரன், யோக ஆஞ்சநேயர், நவ கிரகங்கள் ஆகியவையும், அருகிலேயே கோசாலையும் உள்ளன.

இத்தலத்தில் மூலவராக குபேரன் உள்ளார். கருவறையில் மனைவி சித்தரிணீயுடன் வலது கையில் பதுமநிதி மற்றும் இடது கையில் சங்கநிதி கொண்டு உள்ளார். குபேரன் சிலைக்கு மேலாக லட்சுமி அமைந்துள்ளார்.

அமைவிடம்
கடல் மட்டத்திலிருந்து சுமார் 25.66 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்  ஆகும்.

திருவிழாக்கள்
 தீபாவளி அன்று சிறப்பு பூசைகள்
 வைகுண்ட ஏகாதசி
 அட்சய திருதியை

ஆதாரங்கள்

வெளி இணைப்புகள்
 GeoHack - இரத்தினமங்கலம் இலட்சுமி குபேரர் கோயில் 

செங்கல்பட்டு மாவட்டத்திலுள்ள இந்துக் கோயில்கள்
சீக்கியப் படைப்பிரிவு

சீக்கிய படைப்பிரிவு (Sikh Regiment), பிரித்தானிய ராஜ் ஆட்சியின் போது 
1 ஆகஸ்டு 1846-இல் துவக்கப்பட்டது. இந்தியத் தரைப்படையில், சீக்கிய காலாட் படை தற்போது  19  படையணிகளைக் கொண்டுள்ளது.  இச்சீக்கியப் படைப்பிரிவிற்கு சீக்கியர்களை மட்டுமே  தெரிவு செய்யப்படுகிறது.
இந்த சீக்கியப் படைபிரிவின் தலைமையகம், ராஞ்சியிலிருந்து முப்பது கிலோ மீட்டர் தொலைவில் உள்ள இராம்கர் பாசாறை,  ராம்கர் மாவட்டம், ஜார்கண்ட் மாநிலத்தில் செயல்படுகிறது.

போர்களில்

 வடமேற்கு எல்லைப்புற மாகாணத்தில் சராகர்கி எனுமிடத்தில் பிரித்தானிய இந்தியப் படைகளுக்கும், ஆப்கானிய பஷ்தூன் பழங்குடி வீரர்களுக்கும் இடையே, 12 செப்டம்பர் 1897-இல் நடந்த போரில் சீக்கியப் படைப்பிரிவினர், ஆப்கானிய வீர்ரகளை வென்றனர்.
 முதலாம் உலகப் போரில், பிரான்சு நாட்டில் சீக்கியப் படைப்பிரிவு களமிறங்கி ஜெர்மனை எதிர்த்து போரிட்டது.
 1999 கார்கில் போரின் போது, கார்கில் பகுதியின் புலி மலையில் சிறப்பாகச் செயல்பட்ட இச்சீக்கிய படைப்பிரிவின் எட்டாவது படையணிக்கு, காலட் படையின் தலைமை கட்டளை அதிகாரியால் சிறப்பு விருது வழங்கப்பட்டது.

விருதுகள்
இச்சீக்கியப் படைபிரிவு  பிரித்தானியப் பேரரசின் 21 இந்தியன் ஆர்டர் ஆப் மெரிட், 14 விக்டோரியா கிராஸ் விருதுகளும், இந்திய அரசின்  2 பரம வீர சக்கரம், 2 அசோகச் சக்கரம், 14 மகாவீர சக்கரம், 14 கீர்த்தி சக்கரம், 64 வீரச் சக்கரம், 15 சௌரியச் சக்கரம், 75 சேனா விருதுகள், 25 விசிஷ்ட் சேவா விருதுகளையும் பெற்றுள்ளது.

மேற்கோள்கள்

வெளி இணைப்புகள்
  Why was the Sikh Regiment not allowed to march on Republic Day?

பஞ்சாப்
சீக்கியம்
இந்திய படைத்துறை
1907 பஞ்சாப் கலவரம்

1907 பஞ்சாப் கலவரம் என்பது, பிரித்தானியர் ஆட்சிக் காலத்தில், 1907 ஆம் ஆண்டு அக்காலப் பஞ்சாப் மாகாணத்தில் ஏற்பட்ட கலவரத்தைக் குறிக்கும். இது முக்கியமாக 1906 ஆம் ஆண்டில் நிறைவேற்றப்பட்ட குடியேற்றச் சட்டத்துக்கு (Colonisation bill) எதிராக உருவானது. இதுவே பஞ்சாபில் விடுதலை இயக்கத்தின் தொடக்கமாகக் கொள்ளப்படுகிறது. லாலா லஜபதி ராய், சர்தார் அஜித் சிங் போன்றோர் இவ்வியக்கத்தின் முக்கிய தலைவர்களாக இருந்தனர்.

குடியேற்றச் சட்டம்
குடியேற்றச் சட்டம் 1906ம் ஆண்டு நிறைவேறியது. இந்தச் சட்டம், ஏற்கெனவே நகரப்பகுதி உயர் குடியினரிடையே அதிருப்தியை ஏற்படுத்தியிருந்த பஞ்சாப் நில உரிமை மாற்றச் சட்டம் (Punjab Land Alienation act) நிறைவேற்றப்பட்ட பின்னர் கொண்டுவரப்பட்டது. குடியேற்றச் சட்டத்தின்படி இறக்கும் ஒருவருக்கு நேரடி வாரிசு இல்லாவிட்டால் அவரது நிலம் அரசுக்குச் சொந்தமாகும். அரசாங்கம் அதைப் அரச நிறுவனங்களுக்கோ தனியாருக்கோ விற்க முடியும். இது அப்பகுதியில் நிலவிய சமூக நிலைமைக்கு எதிராக இருந்ததால் அதை எல்லாத் தரப்பினரும் எதிர்த்தனர்.

போராட்டம்
பிரித்தானிய அரசாங்கத்தின் இந்த நடவடிக்கைகளுக்கு எதிரான போராட்டம் லாலா லஜபதி ராயின் தலைமையில் இடம்பெற்றது. அவர் தீவிர நடவடிக்கைகளுக்கு அழைப்பு விடுத்தார். முதல் எதிர்ப்பு நடவடிக்கை இந்தச் சட்டத்தினால் அதிகமாகப் பாதிக்கப்பட்டது எனக் கருதப்பட்ட செனாப் குடியேற்றப் பகுதியில் ஒழுங்குசெய்யப்பட்டது. இந்த முதல் எதிர்ப்பில், பல அமைப்புக்கள் தமது குறைபாட்டைத் தீர்த்துவைக்குமாறு கோரிக் கோரிக்கை மனுக்களை அரசாங்கத்துக்குக் கொடுத்தன. ஆனால், அரசாங்கம் இதற்குச் செவிசாய்க்கவில்லை. தொடர்ந்து லயால்பூரில் இன்னொரு எதிர்ப்புப் போராட்டம் வெடித்தது. இப்போராட்டம், பல்வேறு இரகசிய அமைப்புக்கள் உருவாக வழிவகுத்தது. அஞ்சுமான்-இ-முகிபான்-இ-வத்தன் என்பது இவற்றில் ஒன்று. ஜாட் சீக்கியரான அஜித் சிங் இதை உருவாக்கினார். இவருக்கு லாலா லஜபதி ராயின் ஆதரவு இருந்ததாக நம்பப்பட்டது. இக்காலத்தில் பல மக்கள் போராட்டங்கள் இடம்பெற்றன. இறுதியில் ராயும், அஜித் சிங்கும் நாடுகடத்தப்பட்டனர்.

உசாத்துணைகள்
The Indian Army and the Making of Punjab By Rajit K Mazumder. p. 203. Published by Orient Longman, 2003. 
The Punjab Disturbances of 1907: The Response of the British Government in India to Agrarian Unrest. N. Gerald Barrier. Modern Asian Studies, Vol. 1, No. 4 (1967), pp. 353–383
The Garrison State: The Military, Government and Society in Colonial Punjab. by Tai Yong Tan. p. 95. Published by SAGE, 2005. .
The History of British India: A Chronology.by John F. Riddick. p. 92 Published by Greenwood Publishing Group, 2006. .

மேற்கோள்கள்

1907 நிகழ்வுகள்
பஞ்சாபின் வரலாறு
இந்திய விடுதலைப் போராட்டம்
பிரவீன் கே. எல்

பிரவீன் கே.எல். (Praveen K.L.) என அழைக்கப்படும் குச்சிப்புடி லதா பிரவீன் இந்தியத் திரைப்படத் தொகுப்பாளர் ஆவார். ஆந்திரா மாநிலத்தில் பிறந்த இவர் முக்கியமாகத் தமிழகத் திரைப்படத்துறையில் பணியாற்றி வருகிறார்.

ஆரம்ப வாழ்க்கையும் படத்தொகுப்பு பணியும்
பிரவீன் தன் தந்தையுடன் சேர்ந்து ஈநாடு தொலைக்காட்சி நிறுவனத்தில் தயாரிப்பு துறையில் பகுதி நேர படத்தொகுப்பாளராக தனது பணியை தொடங்கினார். பிரவின் ஈடிவி குழுமத்தின் செய்திகளையும், அன்வேசிதா போன்ற நெடுந்தொடரையும் படத்தொகுப்பு பணியை செய்துள்ளார்..

பாலு மகேந்திரா இயக்கிய தொலைக்காட்சித் தொடரான கதைநேரம் தொடருக்குப் பின், என்.பி.ஸ்ரீகாந்துடன் சேர்ந்து நிறைய வெற்றிபெற்ற தமிழ்ப் படங்களைத் தொகுத்துள்ளார். இதில் வெங்கட்பிரபு இயக்கிய படங்களும் அடங்கும். 4 மொழிகளில் 50 இற்கும் மேற்பட்ட படங்களை முடித்துள்ளார். சென்னையையும் சிங்கப்பூரையும் அடித்தளமாக கொண்டுள்ளார். 2008ம் ஆண்டுக்கான தமிழ் மாநில திரைப்பட விருதான சிறந்த திரைபட தொகுப்பாளருக்கான விருதை சரோஜா படத்திற்காக இந்த இரட்டையர்கள் வாங்கினர். இவர் ஆரண்ய காண்டம் படத்திற்காக தேசிய விருதிலும் சிறந்த திரைப்பட தொகுப்பாளர் விருதினைப் பெற்றார்.

திரைப்படங்கள்
 2007: சென்னை 600028
 2008: சரோஜா
 2009: செய்ர்டெய்ன் சாப்டர்ஸ் (குறும்படம்)
 2009: குங்குமப்பூவும் கொஞ்சும் புறாவும்
 2009: வெடிகுண்டு முருகேசன்
 2009: கந்தசாமி
 2009: கஸ்கோ (தெலுங்கு)
 2010: நாணயம்
 2010: கோவா
 2010: குருசேட்திரம் -24 ஹவர்ஸ் ஆங்கர்
 2010: காதல் சொல்ல வந்தேன்
 2010: நகரம்
 2010: கனிமொழி
 2010: ஒரு நுன்ன கதா
 2011: பிக்கிள்ஸ்
 2011: ஆரண்ய காண்டம் (தேசிய விருது சிறந்த படதொகுப்புக்காக கிடைத்தது)
 2011: மங்காத்தா
 2012: அரவான்
 2012: கழுகு
 2012: செகண்ட் ஷோ (மலையாளம்)
 2012: கலகலப்பு
 2012: தடையறத் தாக்க
 2012: முரட்டுக் காளை
 2013: மதில் மேல் பூனை
 2013: அலெக்ஸ் பாண்டியன்
 2013: தீயா வேலை செய்யணும் குமாரு
 2013: சம்திங் சம்திங் (தெலுங்கு)
 2013: வத்திக்குச்சி
 2013: என்றென்றும் புன்னகை
 2013: தில்லுமுல்லு
 2013: பிரியாணி
 2013: தெரியாம உன்னை காதலிச்சுட்டேன்
 2013: என்னமோ நடக்குது
 2013: சிகரம் தொடு
 2013: விழா
 2013: வடகறி
 2013: நீலம்
 2013: காவிய தலைவன்
 2013: திருடன் போலீஸ்
 2013: நாய்கள் ஜாக்கிரதை
 2013: மெட்ராஸ்
 2013: அதிதி
 2014: அஞ்சல
 2014: காவல்
 2015: மாசு என்கிற மாசிலாமணி
 2015: கொம்பன்
 2015: பசங்க 2
 2016: உள்குத்து
 2016: மருது
 2016: தோழா
 2016: இது நம்ம ஆளு
 2016: கபாலி
 2016: ருக்மணி வண்டி வருது
 2016: மொட்ட சிவா கெட்ட சிவா
 2016: சென்னை 2 சிங்கப்பூர்
 2016: விஜய் 60
 2016: கொஞ்சம் காபி கொஞ்சம் காதல் (தாமதம்)
 2016: மத கத ராஜா (தாமதம்)
 2016: வா டீல் (தாமதம்)
 2016: சென்னை 600028 II
 2017: ஒரு கிடாயின் கருணை மனு
 2019: ஜீவி 2021: மாநாடு 2022: ஜீவி-2 2023: வாரிசு 2023: பத்து தல 2023: ஹரிஹர வீர மல்லு'' (தெலுங்கு)

மேற்கோள்கள்

வெளி இணைப்புகள்
 

இந்தியத் திரைப்படத் தொகுப்பாளர்கள்
வாழும் நபர்கள்
தமிழ்த் திரைப்படத் தொகுப்பாளர்கள்
1977 பிறப்புகள்
ரம்மி, சீட்டு விளையாட்டு

ரம்மி (Rummy) மனிதத் திறனை வளர்க்கும் சீட்டு விளையாட்டுகளில் ஒன்றாகும். ரம்மி சீட்டு விளையாட்டில் ஏஸ், 2, 3, 4, 5, 6, 7, 8, 9, 10, ஜாக்கி, இராணி மற்றும் இராஜா என பதிமூன்று வரிசைகள் கொண்ட 52 சீட்டுகள் வைத்து, இரண்டிற்கும் அதிகமானவர்கள் ஒரே நேரத்தில் விளையாடலாம். வீடுகளிலும், பொது இடங்களிலும், மன மகிழ் மன்றங்களில் இரம்மி சீட்டு விளையாட்டு பொழுது போக்குடன், திறனையும் வளர்த்துக் கொள்ள உதவுகிறது. இருபதாம் நூற்றாண்டின் துவக்கத்தில், மெக்சிகோவின் சீட்டு விளையாட்டு முறையிலிருந்து ரம்மி விளையாட்டு உருவானதாக கருதப்படுகிறது.

பல வகையான ரம்மி விளையாடுவதற்கு சில விதிமுறைகள் உள்ளது.

இணையத்தில் ரம்மி 
தற்போது இணைய வாயிலாக பணம் வைத்து  ரம்மி சீட்டு விளையாடும் போக்கு அதிகரித்துள்ளது.

மேற்கோள்கள் 

சீட்டு விளையாட்டுக்கள்
கருணாகரன் (நடிகர்)

கருணாகரன்  28 ஜனவரி 1981 ஓர் இந்தியத் திரைப்பட நடிகர் ஆவார். தமிழ்த் திரைப்படங்களில் பலதரப்பட்ட வேடங்களில் நடித்து வருகிறார். சூது கவ்வும் திரைப்படத்தில் அருமை பிரகாசம் என்ற வேடத்தில் நடித்தார். தொடர்ந்து ஜிகர்தண்டா, யாமிருக்கப் பயமே உள்ளிட்ட திரைப்படங்களில் நடித்துள்ளார். சுந்தர் சி.யின் கலகலப்பு திரைப்படத்தில் அறிமுகமான இவர் ரசினிகாந்தின் லிங்கா உள்ளிட்ட 25க்கு‌ம் மேற்பட்ட படங்களில் நடித்துள்ளார்.

வாழ்க்கைக் குறிப்பு

திரைப்பட விபரம்

நடித்த திரைப்படங்கள்

மேற்கோள்கள்

வெளியிணைப்புகள் 

வாழும் நபர்கள்
தமிழ்த் திரைப்பட நடிகர்கள்
தமிழ் நகைச்சுவை நடிகர்கள்
1981 பிறப்புகள்
சென்னை நடிகர்கள்
இந்தியாவில் சீக்கியம்

சீக்கியம் இந்தியாவின் நான்காவது பெரிய சமயம் ஆகும்; இதை நிறுவிய  குரு நானக்கின் காலத்திலிருந்து 546 ஆண்டுகள் பழமையானது. சீக்கியர்கள் முதன்மையாக பஞ்சாபில் வாழ்கின்றனர்; இந்தியாவின் பல பகுதிகளிலும் விரவியுள்ளனர். உலகில் மிகப்பெரிய சமயங்களில் ஐந்தாவதாகவும் விளங்குகின்றது.  2010ஆம் ஆண்டில் உலகளவில்  25 மில்லியன்  பற்றாளர்களைக் கொண்டிருந்தது.

இந்தியாவில் சீக்கியர்களின் மக்கள்தொகை

2011ஆம் ஆண்டு கணக்கெடுப்பின்படி இந்தியாவில் 2.08 கோடி (20.8 மில்லியன்) சீக்கியர்கள் வாழ்கின்றனர். பஞ்சாபில் பெரும்பான்மையினரின் சமயமாக உள்ள சீக்கியம் குறிப்பிடத்தக்க அளவில் அரியானா, தில்லி, இராசத்தான், உத்தராகண்ட மாநிலங்களில் பின்பற்றப்படுகின்றது.

இந்தியாவின் குறிப்பிடத்தக்க சீக்கியர்கள் 
சீக்கியர்கள் இந்தியாவில் சிறுபான்மையினராக இருப்பினும் நாட்டில் குறிப்பிடத்தக்க இடத்தைப் பெற்றுள்ளனர். இந்தியாவின் முன்னாள் இந்தியப் பிரதமர்  முனைவர்  மன்மோகன் சிங் முன்னாள் இந்தியக் குடியரசுத் தலைவர்  ஜெயில் சிங் ஆகியோர் புகழ்பெற்ற சீக்கியர்களாவர். இந்தியாவின் ஒவ்வொரு அமைச்சரவையிலும் சீக்கியர்கள் பங்கேற்றுள்ளனர். இந்தியப் படைத்துறையின் மூன்று பிரிவுகளிலும் தலைமையிடங்களை எட்டியுள்ளனர். பிரித்தானிய பேரரசுக் காலத்திலிருந்தே சீக்கியர்கள் இந்தியப் படைத்துறையின் முதன்மை படைப்பிரிவாக இருந்துள்ளனர். இந்தியாவின் பல்வேறு விளையாட்டுத் துறைகளிலும்  சீக்கியர்கள் முக்கியப் பங்காற்றியுள்ளனர்.  ஒலிம்பிக்கில் தனிநபர் விளையாட்டொன்றில் தங்கப் பதக்கம் பெற்றுள்ள ஒரே அபினவ் பிந்த்ரா சீக்கியராகும். அரசுத் துறை அமைப்புகளிலும் முதன்மையான பதவிகளில் இருந்துள்ளனர்: கலைக்கப்பட்டுள்ள திட்டக் கமிசனின் துணைத் தலைவர், மான்டெக் சிங் அலுவாலியா; தமிழக ஆளுநர் சுர்சித் சிங் பர்னாலா போன்றோர் ஒருசிலராவர். தொழில்துறையிலும் தொழில் முனைவிலும்  சீக்கியர்கள் முத்திரை பதித்துள்ளனர். மனமகிழ்வு துறைகளிலும் பாடகர் தலேர் மெகந்தி, தில்ஜித் தோசஞ்சி, ராபி செர்கில் போன்றோர் புகழ்பெற்று விளங்குகின்றனர்.  இந்திய விடுதலை இயக்கத்திலும் முதன்மை பங்காற்றியுள்ளனர். இளைஞர்களுக்கு பகத் சிங் ஒரு  முன்மாதிரி நாயகராக உள்ளார்.

சீக்கியர்களின் வழிபாட்டிடம் குருத்துவார் எனப்படுகின்றது. சீக்கியத்தில் பல்வேறு இடங்களுக்கு சென்று வழிபாட்டிடங்களைக் காண்பது ஆதரிக்கப்படவில்லை; கடவுள் எங்கும் உள்ளதால் குறிப்பிட்ட இடங்களுக்குத் தான் செல்ல வேண்டும் என்பது தேவையில்லை. இந்தியாவில் உள்ள சீக்கியர் குருத்துவாராக்களில் பஞ்சாபின் அமிருதசரசில் உள்ள பொற்கோயில் முதன்மையானதாகும்.

சென்னையில் சீக்கியர்கள்
சென்னையில் 300 சீக்கியக் குடும்பங்கள் வாழ்கின்றனர். இவர்கள் பெரும்பாலும் தானுந்து உதிரிப் பாகங்ளின் வணிகத்தில் ஈடுபட்டுள்ளனர். முதன்மையான குருத்துவாரா சென்னையின் தியாகராய நகரில் உள்ளது. துடுப்பாட்ட விளையாட்டில் ஏ.ஜி. கிருபால் சிங் சென்னைக்காக இரஞ்சி ஆட்டங்களில் விளையாடியுள்ளார்; இந்தியத் துடுப்பாட்ட அணியில்  1955க்கும் 1964க்கும் இடையே 14 தேர்வுப் போட்டிகளில் பங்கேற்றுள்ளார்.

இதனையும் காண்க
இந்தியாவிலுள்ள மதங்கள்
காலிஸ்தான் இயக்கம்

மேற்சான்றுகள்

இந்தியாவில் சமயம்
சீக்கியம்
கௌட பிரதேசம்

கௌட பிரதேசம் (Gauda Region) (), பண்டைய பரத கண்டத்தின் மற்றும் மத்திய கால வங்காளத்தில் இருந்த பகுதியாகும். கௌடப் பிரதேசம், பண்டைய வங்க நாடு, அங்க நாடு மற்றும் கலிங்க நாடுகளை கொண்டிருந்தது.

அமைவிடமும் விரிவாக்கமும்
கௌடப் பிரதேசம் வங்க நாடு, பௌண்டர நாடு மற்றும் காமரூப நாடுகளுடன் கூடியது என சாணக்கியர், (கி மு 350–-283) தான் எழுதிய அர்த்தசாஸ்திரம் எனும் நூலில் கூறியுள்ளார். இப்புவியியல் கருத்தை பண்டைய நூல்களிலும் தொடர்கிறது. 

கி மு 590 முதல் 625 முடிய வங்காளத்தின் முதல் மன்னரான சசாங்கன், கர்ணசுபர்ணா நகரத்தை (தற்கால முர்சிதாபாத்தின் தலைமையிடமான பெஹரம்பூர்)  தலைநகராக கொண்டவன்.
சீன பௌத்தப் பயணி யுவான் சுவாங், சசாங்கன் ஆண்ட கர்ணசுபர்ணா நகரத்திலிருந்து தற்கால ஒரிசா பகுதிகளுக்குப் பயணித்தார். பௌண்டர நாடு கௌடப் பிரதேசத்தின் ஒரு பகுதியாக இருந்தாக பண்டைய இந்து சாத்திரங்கள் கூறுகிறது.

பாலப் பேரரசர்களும், சென் பேரரசர்களும் தங்களை கௌட தேசத்தின் கௌடேஸ்வரர்கள் என  அழைத்துக் கொண்டனர்.

இதனையும் காண்க
 கௌடப் பேரரசு
 பாலப் பேரரசு
 தேவா பேரரசு
 காம்போஜ பால வம்சம்
 வங்க நாடு

மேற்கோள்கள்

வங்காளம்
இந்திய வரலாறு
பண்டைய இந்தியா
அணைப்பட்டி வீரஆஞ்சநேயர் கோயில்

அணைப்பட்டி வீர ஆஞ்சநேயர் கோயில் இந்தியாவின் தமிழ்நாட்டிலுள்ள  திண்டுக்கல் மாவட்டத்தில் நிலக்கோட்டை அருகே அணைப்பட்டி கிராமத்தில்  அமைந்துள்ளது. பிரசித்தி பெற்ற வீர ஆஞ்சநேயர் கோவில் வைகை ஆற்றின் கரையோரத்தில் அமைந்துள்ளது.  நிலக்கோட்டையிலிருந்து 10 கிலோமீட்டர் தொலைவிலும் வத்தல்குண்டுவிலிருந்து 21 கிலோமீட்டர் தொலைவிலும் அணைப்பட்டி வீர ஆஞ்சநேயர் கோயில் அமைந்துள்ள இத்தலம் மிகவும் பழமைவாய்ந்ததாகும்.

மூலவரான ஆஞ்சநேயர் ஆறடி உயரத்தில் உள்ளார். வலது கையால் சஞ்சீவி மலையை தூக்கியபடியும், இடது கையை தொடையில் வைத்தும் உள்ளார். இவருடைய கண்களில் ஒன்று அயோத்தியையும், மற்றொன்று பக்தர்களை பார்ப்பதாகவும் நம்புகிறார்கள்.

இக்கோயிலில் விநாயகர், நாகர், சப்தகன்னியர்கள் மற்றும் கருப்பண்ணசாமி சன்னதிகள் உள்ளன. நவகிரகங்களுக்காக பீடம் அமைக்கப்பட்டுள்ளது.

தல வரலாறு
அம்மைநாயக்கனூர் சமீந்தாரான காமயசாமி என்பவரின் கனவில் ஆஞ்சநேயர் தோன்றி இவ்விடத்தில் சுயம்புவாக இருப்பதை தெரிவித்தார். இத்தலத்தில் தாழம்பூ புதரை சுத்தம் செய்து பார்த்தபோது சிறிய பாறையாக இருந்தமையை தோண்டி சுயம்பு ஆஞ்சநேயராக வழிபட்டுள்ளனர். ஜமீன்தார் இக்கோயிலை கட்டியுள்ளார்.

மேற்கோள்கள்

திண்டுக்கல் மாவட்டத்திலுள்ள ஆஞ்சநேயர் கோயில்கள்
பிரிக்பீல்ட்ஸ் விவேகானந்தா தமிழ்ப்பள்ளி (கோலாலம்பூர்)

விவேகானந்தா தமிழ்ப்பள்ளி மலேசியாவின் கோலாலம்பூர் நகரத்தில் பிரிக்பீல்ட்ஸ் வட்டாரத்தில் இயங்கும் ஒரு தமிழ்ப் பள்ளியாகும். இப்பள்ளி பிரிக்பீல்ட்ஸ் வட்டாரத்தில் வாழும் தமிழர்களிடையே புகழ் பெற்ற பள்ளி ஆகும். விவேகானந்தா சாலையில் இப்பள்ளி அமைந்து உள்ளது.

வரலாறு
பிரிக்பீல்ட்ஸ் விவேகானந்தா சாலையில் விவேகானந்தா ஆசிரமத்திற்கு அருகில் அமைந்துள்ளது. விவேகானந்தா தமிழ்ப்பள்ளியும் இடைநிலைப்பள்ளியும் அருகாமையிலே அமைந்துள்ளன. 1914 இல் தொடங்கப்பட்டது.

மேற்கோள்கள்

வெளி இணைப்புகள்

மலேசியத் தமிழ்ப் பள்ளிகள்
கோலாலம்பூர்
ரம்

ரம் (Rum) என்பது சுத்திகரிக்கப்பட்ட மதுபானம் ஆகும். இது கரும்புச் சாறில் இருந்து தயாரிக்கப்படுகிறது. இது கரும்பு சாறில் இருந்து வடிகட்டித் தயாரிக்கப்பட்டு  கருவாலி மர கொள்கலன்களில் பதப்படுத்தப்படுகிறது.

மேற்கோள்கள்

மதுபானங்கள்
சர்க்கரை
சுனில் மித்தல்

சுனில் பாரதி மித்தல் (Sunil Bharti Mittal, 23 அக்டோபர் 1957) இந்தியப்  பெருவணிகரும், கொடையாளியும் பாரதி நிறுவனத்தின் நிறுவனரும் தலைவரும் ஆவார். இவரது பாரதி நிறுவனம் தொலைதொடர்பு, காப்பீடு, வீடு,நில ஆளுகை, தங்குவிடுதிகள், வேளாண் மற்றும் உணவு போன்ற பல துறைகளில் ஈடுபட்டு வருகின்றது. இந்தக் குழுமத்தின் முதன்மை நிறுவனமான  ஏர்டெல் உலகின் மூன்றாவது பெரிய மற்றும் இந்தியாவின் முதலாவது பெரிய தொலைத்தொடர்பு நிறுவனமாக விளங்குகின்றது. இந்நிறுவனம் ஆசியா மற்றும் ஆபிரிக்காவில் 20 நாடுகளில்  செயற்பட்டு 300 மில்லியன் வாடிக்கையாளர்களை கொண்டுள்ளது. 2016 நிதியாண்டில் அமெரிக்க டாலர் 14.75 பில்லியன் வருமானத்தை ஈட்டியுள்ளது. $7 பில்லியன் நிகர மதிப்புள்ள இவர்  போர்பசு இதழ் இந்தியாவில் 8வது செல்வமிக்கவராக பட்டியலிட்டுள்ளது.

2007இல் இவருக்கு பத்ம பூசண் விருது வழங்கப்பட்டது. சூன் 15, 2016இல் பன்னாட்டுத் தொழில் வணிகச் சங்கத் தலைவராகத் தேர்ந்தெடுக்கப்பட்டுள்ளார்.

மேற்சான்றுகள்

வெளியிணைப்புகள்

 Sunil Bharti Mittal Biography
 Profile   பாரதி நிறுவனம்  தளத்தில்
 Profile at ஃபோர்ப்ஸ் 
 சுனில் மித்தல்   தி டைம்ஸ் ஆஃப் இந்தியா  தளத்தில் தொகுக்கப்பட்ட செய்திகளும் விமரிசனங்களும்
 Sunil Mittal Profile and Photographs

1957 பிறப்புகள்
இந்தியத் தொழிலதிபர்கள்
பத்ம பூசண் விருது பெற்றவர்கள்
பஞ்சாபி மக்கள்
வாழும் நபர்கள்
20 ஆம் நூற்றாண்டு இந்தியத் தொழிலதிபர்கள்
இந்திய கோடீசுவரர்கள்
குர்த்தா

குர்த்தா (kurta) (,,, , என்பது தெற்காசியாவில் உருவாகிய, பல வட்டார வடிவங்களைக் கொண்ட, ஆண்களும் பெண்களும் அணியும் மேலாடையாகும்.

பரவல்
குர்த்தா மரபாக பாக்கித்தான், வங்காள தேசம், இந்தியா, ஆகிய பகுதிகளில் அணியப்படுகிறது. இது இலங்கை, மற்றும் நேபாளத்திலும் மக்களால் விரும்பி அணியப்படுகிறது.. இது தோத்தியுடனோ பைசாமாவுடனோ சல்வாருடனோ உலுங்கியுடனோ ஜீன்சுடனோ அணியப்படுகிறது. இது ஆப்கானியர் அணியும் பெரகான் தர்பானையும் காழ்சுமீரப் பிரானையும் நேபாளத்து தவுரா-சுருவாலையும் ஒத்ததே.

மேலும் காண்க 
தூனிக்
ஆவோ தாய்
அங்கார்க்கா
சாமா ஆடை
குர்த்தி மேலாடை

மேற்கோள்கள்

குறிப்புகள்

Tarlo, Emma (1996): Clothing Matters: Dress and Identity in India. Chicago: University of Chicago Press. 382 pages. .
Bhandari, Vandana (2004): Costumes, Textiles, and Jewellery of India. Mercury Books. 192 pages. .

ஆப்கானித்தானி உடைகள்
வங்கதேச உடைகள்
இந்திய உடைகள்
பாக்கித்தானி உடைகள்
மேலாடைகள் (உடை)
தானவர்கள்

தானவர்கள் (Danavas)  (சமஸ்கிருதம்: दानव)  பிரஜாபதி தட்சனின் மகள் தனுவிற்கும், முனிவர் காசியபருக்கும் பிறந்த தானவர்கள், அசுர குலத்தவர்களில் ஒரு பிரிவினர் என பண்டைய பரத கண்டத்தின் புராணங்கள் கூறுகிறது.
தானவர்கள் பற்பல உருவங்களை எடுக்கக் கூடிய அட்டமா சித்திகளைப் பெற்ற மாயா அசுரர்கள் ஆவார்.

தேவர்கள் போல் சாகா வரம் பெற  தானவர்கள் பிரம்மனை நோக்கிக் கடும் தவம் இருக்கையில், இந்திரன்  அரம்பையர்களை அனுப்பி, தானவர்களின் தவத்தை கலைத்து விடுவார்.

தேவர்களின் கடும் எதிரிகளான தானவர்களால் தேவர்களுக்கு ஆபத்து நேரும் காலங்களில், தேவர்களின் நண்பரான திருமால், தானவர்களை போரில் வென்று தேவர்களைக் காப்பார்.

புகழ் பெற்ற தானவர்கள் 
 இரணியகசிபு
 இரணியாட்சன்
 பிரகலாதன்
 மகாபலி
 இராவணன்
 இந்திரஜித்
  மாயாசூரன் அல்லது மாயா தானவன், தனுவின் மகன் ) 
 பௌலோமன், இந்திரனின் மனைவி சசியின் தந்தை
 விப்ரசித்தி, சிம்ஹிகாவின் கணவர்  
 இராகுவின், தனுவின் மகன் மற்றும் விப்ரசித்தியின் சகோதரன்
 விருசபர்வன் -  சர்மிஷ்டையின் தந்தை, யயாதியின் மாமனார். 
 மாயாதானவன், தனுவின் மகன்

இதனையும் காண்க
 தைத்தியர்கள்
 அசுரர்
 அரக்கர்
 நாகர்கள்
 கிண்ணரர்கள்
 கிம்புருசர்கள்
 கருடர்கள்
 யட்சினிகள்
 யட்சர்கள்

அடிக்குறிப்புகள்

இந்து தொன்மவியல் மாந்தர்
தானவர்கள்
சிவனிணைந்த பெருமாள்

சிவனிணைந்த பெருமாள் என்பவர் இந்து சமய நாட்டார் தெய்வங்களில் ஒருவராவார். அரசகுலத்தினைச் சேர்ந்த சிவனிணைந்த பெருமாள், வண்ணார குலத்தினைச் சேர்ந்த சின்னணைஞ்சியுடன் வாழ்ந்தமையால் கௌரவக் கொலை செய்யப்பட்டார். அவர் இறந்தபின்பு அவரை கடவுளாக வழிபடுகின்றனர்.

தொன்மம்

சிவனிணைந்த பெருமாள் அரசகுலத்தினைச் சேர்ந்தவர். சின்னணைஞ்சி எனும் வண்ணார் இனப் பெண் மீது காதல் கொண்டு, தன் காதலை அவளிடம் தெரிவித்தார். ஆனால் அப்பெண் அதற்கு இணங்கவில்லை. சவுண்டப்பன் எனும் நண்பனின் துணையோடு மாந்தீரிகம் செய்து அவளை வசியப்படுத்தினான். அவளை குகையொன்றில் வைத்து இல்லறம் நடத்தினான். பெண்ணைக்காணாது அரசனிடம் புகார் தந்தனர். அதோடு அரசனுடைய மகன் மீதுதான் தங்களுக்கு சந்தேகம் என்றும் கூறினர். 
அரசன் கோபம் கொண்டு இளவரசரைத் தேட உத்தரவிட்டார். வீரர்களுடன் சென்ற அமைச்சர் குகையில் இருந்த சிவனிணைந்த பெருமாளிடம் நடந்ததை கூறி அப்பெண்ணை விட்டுவிட்டு வரும்படி கூறினார். ஆனால் சிவனிணைந்த பெருமாள் மறுத்துவிட்டார்.

அச்செய்தி கேட்டு மாமாவான சீவலமாடன் வந்து இளவரசருடன் பேசினான். ஆனால் அதற்கும் சிவனிணைந்த பெருமாள் மறுத்துவிடவே. குலம் பாராது காதல் கொண்டமைக்காக வெட்டிக் கொல்ல உத்தரவிட்டான். வீரர்களுடன் சண்டையிட்டு களைத்த இளவரசனை சங்கிலியால் கட்டி கொலைக்களத்திற்கு இழுத்து சென்றனர். அவர்மேல் குடத்து நீரை ஊற்றி காவியாடை, ஆணி செருப்பினை அணிவித்து ஆறு மாதங்கள் சிறைவைத்தனர். பின்பு கழுவேற்றி துடிக்க துடிக்க கொன்றனர். இளவரசர் இறந்த செய்திக்கேட்டு சின்னணைஞ்சியும் தற்கொலை செய்துகொண்டாள்.

கோயில்கள்
 கிளங்காடு கோயில், தென்காசி வட்டம். தனிசந்நதி இவருக்கு உள்ளது.
 நாலுமாவடி பாதக்கரை சுவாமிகள் கோயில், தூத்துக்குடி மாவட்டம்
 தேரிக்குடியிருப்பு கற்குவேல் அய்யனார் கோயில், தூத்துக்குடி மாவட்டம்
  இராமநாதபுரம் மாவட்டம் கமுதி அருகே மண்டலமாணிக்கம் என்ற ஊரில் சுடலைமாடன் கோவிலில் இவருக்கு சன்னதி உள்ளது.
 பொதுவாக சுடலைமாடன் கோயில்களில் இவர் நிலைகொண்டிருப்பதாக நம்பிக்கை.

ஆதாரங்கள்

நாட்டுப்புறத் தெய்வங்கள்
குர்த்தி மேலாடை

குர்தி மேலாடை (Kurti top) என்பது இந்தியத் துணைக்கண்டத்தில் அணியும் மேல் ஆடை ஆகும். இது மேலங்கி, கச்சுரை மற்றும் இரவிக்கைகளை உள்ளடக்கியது.

குர்தி
நவீன பயன்பாட்டில், ஒரு குறுகிய குர்த்தா குர்தி என்று குறிப்பிடப்படுகிறது. இது பெண்களின் உடையாகும். இருப்பினும், பாரம்பரியமாக, குர்தி என்பது மேலங்கி, கச்சுரைகள் மற்றும் இரவிக்கைகள் பக்கவாட்டு பிளவுகள் இல்லாமல் இடுப்புக்கு மேலே உள்ளவாறு அணியப்படுகிறது. மேலும் இவை சுங்கர் காலத்தின் (கிமு 2 ஆம் நூற்றாண்டு) ஆடையிலிருந்து வந்ததாக நம்பப்படுகிறது. குர்தியானது சோளியிலில் காணப்படும் நடுப்பகுதியின் அடிப்படையில் வேறுபடுத்தப்படுகிறது.

இது இந்தியர்களின் குறிப்பாக வட இந்தியரின் பொதுவான ஆடை முறையாகும்.

இந்த ஆடை பாணியின் போக்கு மற்றும் தோற்றம் வட இந்தியாவில் தோன்றியதாகும். இன்றும் நாட்டின் பிற பகுதிகள் நவீனமயமாக்கப்பட்ட குர்தி ஆடைகளை அணிகின்றனர். ஆனால் இது பெரும்பாலும் வட இந்தியாவில் பெண்களால் அணியப்படுகிறது. ஆனால் தென்னிந்தியர் சேலை அணிவதை விரும்புகிறார்கள்.

குர்தியின் பல வகைகள் உள்ளன. இவற்றில் பின்வருவன அடங்கும்:

பஞ்சாபி குர்தி
பஞ்சாப் பகுதியில், குர்தி என்பது பருத்தி மேலங்கி ஆகும். இது இடுப்பு வரை முன் கீழே பொத்தான்கள் போடப்பட்டுள்ளது. கடந்த காலத்தில், பெண்கள் பொத்தான்களைச் சுற்றி ஜாஞ்சிரி என்று அழைக்கப்படும் தங்கம் அல்லது வெள்ளி சங்கிலியை அணிந்தனர். பஞ்சாப் பகுதியில் ஆண்கள் குர்தாவில் ஜாஞ்சிரி அணிந்திருந்தனர்.

பஞ்சாபி குர்தியின் மற்றொரு பாணி அங்காவின் (அங்கி) குறுகிய பதிப்பாகும். குர்தி அரை அல்லது முழு கை மற்றும் இடுப்பு நீளம் முன் அல்லது பின் திறப்பு இல்லாமல் இருக்கலாம். ஆண்களின் குர்தியை பஞ்சாபியில் பாதுய் அல்லது மேலங்கி என்று அழைத்தனர். பாக்கித்தானின் தெற்கு பஞ்சாபின் குர்தி சராய்கி குர்தி என்று குறிப்பிடப்படுகிறது.

நுகர்வோரின் விருப்பத்தின் அடிப்படையில் குர்தியின் நீளத்தை மாற்றியமைக்க முடியும்.

பிகாரி குர்தி 
பீகாரில், குர்தி என்ற சொல் கச்சுடை மற்றும் மேல் சட்டையின் கலவையான மகளிர் சட்டை குறிக்கப் பயன்படுத்தப்படுகிறது.

உத்தரப்பிரதேசம் 
உத்தரப்பிரதேசம் மற்றும் இமயமலைப் பகுதியில் குர்தி குட்டையான ரவிக்கையினைக் குறிக்கின்றது.

குசராத்து 
குஜராத் மற்றும் கத்தியவாரில், குர்தி வகை இடுப்புக்குக் கீழே வரை விழுகிறது.

இராசத்தான் 
இராசத்தானில் உள்ள ஆண்களுக்கான குர்த் என்பது முழு கை, இறுக்கமாக பொருத்தப்பட்ட, பொத்தான் இல்லாத கஞ்சுகத்துடன் கூடியது.

மேலும் காண்க 
தூனிக்
அங்கார்க்கா
ஆவோ தாய்
சாமா ஆடை
குர்த்தா
பஞ்சாபி உடை

மேற்கோள்கள்

இந்திய உடைகள்
பாக்கித்தானி உடைகள்
மேலாடைகள்
கைத்தல்

கைத்தல் (Kaithal, ) இந்திய மாநிலம் அரியானாவில் கைத்தல் மாவட்டத்தில்  உள்ள நகரமும் நகரமன்றமும் ஆகும். கைத்தல் முன்னதாக கர்னால் மாவட்டதின் அங்கமாகவும் பின்னர் குருட்சேத்திரா மாவட்டத்திலும் இருந்தது. நவம்பர் 1, 1989இல் இது  கைத்தல் மாவட்டத்தின் தலைநகரமாயிற்று.   பஞ்சாபின் பட்டியாலா, குருச்சேத்திரம், ஜிந்து மற்றும் கர்னாலுடன் பொது எல்லையைக் கொண்டுள்ளது. கைத்தல் மாவட்டம் அரியானாவின் வடமேற்கு பகுதியில் அமைந்துள்ளது. இதன் வடமேற்கு எல்லை குக்லா-சீக்கா பஞ்சாப் மாநிலத்துடன் இணைந்துள்ளது.

புவியியல்
கைத்தல்  ஆள்கூறுகளில் அமைந்துள்ளது. இதன் சராசரி உயரம் 220 மீட்டர்கள் (721 அடி) ஆகும்.

தொன்மவியல்/வரலாற்றுக்கு முந்தையக் காலம்

பல்லாண்டுகளாக, இது கபிஸ்தலம் என அறியப்பட்டு வந்துள்ளது.  இதன் பொருள்  "கபியின் இடம்" என்பதாகும்; கபி என்பது அனுமனின் மற்றொரு பெயராகும். இதனை  மகாபாரதத்தின் பாண்டவப் பேரரசர், தருமன் நிறுவியதாக கருதப்படுகின்றது. அனுமனுடன் தொடர்புடையதாக கருதப்படும் இங்கு அனுமனின் தாய் அஞ்சனைக்கு கோயில் உள்ளது. எனவே இதுவே அனுமனின் பிறப்பிடம் என உள்ளூர்வாசிகளால் நம்பப்படுகின்றது.  

வாமன புராணத்தில் இங்குள்ள விருத்தகேதார கோயில் குறிப்பிடப்பட்டுள்ளது.
குருச்சேத்திராவைச் சுற்றியுள்ள 48 கோயில்களுக்கு சமயப் பயணம் மேற்கொள்கையில்  பல கோயில்கள் உள்ள கைத்தல் முதன்மையான ஒன்றாகும்.

மக்கள்தொகையியல்

2011ஆம் ஆண்டு இந்திய கணக்கெடுப்பின்படி, கைத்தலின் மொத்த மக்கள்தொகை 9,45,631. பாலின விகிதம்  887 (F/M). ஆறு அகவைக்கு குறைவானோர் மக்கள்தொகையில் 11.5% ஆகும். படிப்பறிவு 80.76%; ஆண்கள் படிப்பறிவு 87.65%, பெண்கள் படிப்பறிவு 73.07%. பஞ்சாபியும் இந்தியும் முதன்மை மொழிகளாகும்.
கைத்தல் மாவட்டத்தில் 277 சிற்றூர்களும்  253 பஞ்சாயத்துக்களும் உள்ளன.

மேற்கோள்கள்

வெளி இணைப்புகள்
 
 

அரியானா மாநிலத்திலுள்ள ஊர்களும் நகரங்களும்
அரியானாவின் வரலாறு
கொல்லம் பூரம்

{{Infobox holiday 
|image             =
|caption           = கொல்லம் பூரம்'Kollam Pooram|official_name     =  கொல்லம் பூரம்|observed by       =
|date              = 
|observances       = கோயில் திருவிழா, குட மாட்டம், இளஞ்சித்ரமேளம், யானை அணிவகுப்பு
|type              = 
|longtype          = கோயில் திருவிழா
|significance      =
|date2011 =
|date2012           = 
|date2013 = 
}}கொல்லம் பூரம்''' (Kollam Pooram, மலையாளம்: കൊല്ലം പൂരം)'' என்பது ஒவ்வோர் ஆண்டும் ஏப்ரல் மாதத்தில் இந்தியாவின் கேரள மாநிலத்தில் உள்ள கொல்லம் நகரில் கொண்டாடப்படும் ஒரு கோயில் திருவிழா ஆகும். மாநிலம் முழுவதிலுமிருந்து பெருவாரியான மக்கள் இத்திருவிழாவில் கலந்து கொண்டு விழாவை சிறப்பிக்கின்றனர். கொல்லம் ஆசிரமத் திடலில்  உள்ள கிருட்டிணசுவாமி ஆலய ஆசிரமத்தின் ஆண்டுத்திருவிழாவாக கொல்லம் பூரம் கொண்டாடப்படுகிறது. தற்போது இத்திருவிழா, ஒரு தேசியத் திருவிழாவாக கருதப்பட்டு நாடெங்கிலுமுள்ள மக்களை கொல்லம் நகரை நோக்கி ஈர்த்துள்ளது. 

விழாவில் குடமாட்டம் நிகழ்விற்காக 30 யானைகள், பதினைந்துப் பதினைந்து யானைகள் கொண்ட இரண்டு குழுக்களாகப் பிரிக்கப்படும். ஒரு குழு தாமரைக்குளம் சிறீ மகாகணபதி ஆலயத்தின் சார்பாகவும் மற்றொரு குழு புதியகாவு பகவதி ஆலயம் சார்பாகவும் பங்கேற்கும். வண்ணவண்ணக் குடைகளுடன் நிகழும் இக்குடமாட்ட நிகழ்வு பாரம்பரிய மேள இசையுடன் நடைபெறுகிறது . இதைத் தொடர்ந்து கண்ணைக் கவரும் வான வேடிக்கை பெரிய அளவில் நடைபெறுகிறது.

இவற்றையும் காண்க 
 கொல்லம்
 திரிச்சூர் பூரம்
 குடியரசுத் தலைவர் கோப்பை படகுப் போட்டி
 கொல்லம் கடற்கரை

மேற்கோள்கள் 

இந்து சமய விழாக்கள்
கொல்லம் மாவட்ட விழாக்கள்
கேரள இந்து திருவிழாக்கள்
சிதம்பர பாரதி

சிதம்பர பாரதி ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1957 ஆம் ஆண்டில் நடைபெற்ற தமிழ்நாடு சட்டமன்றத் தேர்தலில் இந்திய தேசிய காங்கிரசின் வேட்பாளராகப் போட்டியிட்டு வெற்றி பெற்றார்.

வகித்த பதவிகள்

சட்டமன்ற உறுப்பினராக

மேற்கோள்கள்

வெளியிணைப்புகள் 

1905 பிறப்புகள்
1987 இறப்புகள்
மதுரை அரசியல்வாதிகள்
இருபதாம் நூற்றாண்டு இந்திய அரசியல்வாதிகள்
கே. சீமைச்சாமி

கே. சீமைச்சாமி ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1962 மற்றும் 1967 ஆம் ஆண்டுகளில் நடைபெற்ற தமிழ்நாடு சட்டமன்றத் தேர்தல்களில் சுதந்திராக் கட்சியின் வேட்பாளராகப் போட்டியிட்டு வெற்றி பெற்றார்.

வகித்த பதவிகள்

சட்டமன்ற உறுப்பினராக

மேற்கோள்கள்

வெளியிணைப்புகள் 

வாழும் நபர்கள்
இருபதாம் நூற்றாண்டு இந்திய அரசியல்வாதிகள்
டி. சோனையா

டி. சோனையா ஓர் இந்திய அரசியல்வாதியும், தமிழ்நாடு சட்டமன்றத்தின் மானாமதுரை சட்டமன்றத் தொகுதியின் முன்னாள் உறுப்பினரும் ஆவார். 1971 ஆம் ஆண்டில் நடைபெற்ற தமிழ்நாடு சட்டமன்றத் தேர்தலில் திராவிட முன்னேற்றக் கழகத்தின் வேட்பாளராகப் போட்டியிட்டு வெற்றி பெற்றார்.

வகித்த பதவிகள்

சட்டமன்ற உறுப்பினராக

மேற்கோள்கள்

வெளியிணைப்புகள்
குரு காசி பல்கலைக்கழகம், தல்வாண்டி சாபோ

குரு காசி பல்கலைக்கழகம் (Guru Kashi University (GKU) (பஞ்சாபி:ਗੁਰੂ ਕਾਸ਼ੀ ਯੂਨੀਵਰਸਿਟੀ) என்றறியப்படும் இந்த தனியார் பல்கலைக்கழகம், இந்திய பஞ்சாப் மாகாணத்தின் பட்டிண்டா மாவட்டத்திலுள்ள தல்வாண்டி சாபோ எனும் நகர்ப்புற பகுதியில் சர்துல்கர் செல்லும் சாலையில் அமைந்துள்ளது. பஞ்சாப் மாநிலத்தின் சட்டமன்ற சட்டத்தின் (பஞ்சாப் சட்ட எண் 37/2011) கீழ் நிறுவப்பட்டுள்ள இப்பல்கலைக்கழகம், அனைத்து மட்டங்களிலும், மற்றும் அனைத்து துறைகளிலும், உயர்கல்வி (தொழில்முறை, மருத்துவம், தொழினுட்பம், மற்றும் பொதுக்கல்வி உட்பட) வழங்கும் நோக்குடன் 2011-ம் ஆண்டு, தொடங்கப்பட்டது.

சான்றாதாரங்கள்    

2011 நிறுவனங்கள்
இந்தியப் பஞ்சாபிலுள்ள பல்கலைக்கழகங்கள்
சிறீ குரு கிரந்த சாகிப் உலக பல்கலைக்கழகம்

சிறீ குரு கிரந்த சாகிப் உலக பல்கலைக்கழகம் (Sri Guru Granth Sahib World University (SGGSWU) (பஞ்சாபி:ਸ੍ਰੀ ਗੁਰੂ ਗ੍ਰੰਥ ਸਾਹਿਬ ਵਿਸ਼ਵ ਯੂਨੀਵਰਸਿਟੀ) எனும் இந்த தனியார் பல்கலைக்கழகம், இந்திய பஞ்சாப் மாகாணத்தின் பதேகாட் சாகிப் என்ற நகர்ப்புறத்தில் அமைந்துள்ளது. பஞ்சாப் மாநில சட்டத்தின் 20/2008 (Act 20/2008) கீழ் நிறுவப்பட்ட "சிறீ குரு கிரந்த சாகிப் உலக பல்கலைக்கழகம்", இந்திய பல்கலைக்கழக மானியக் குழுவின் (யுஜிசி சட்டம் 1956 பிரிவு 2 எஃப் (f) சட்டத்தின் கீழ் அங்கீகாரம் பெற்றது. 2004-ல் துவக்கப்பட்ட இப்பல்கலைக்கழகம், மத ஆய்வுகள் வளர்ந்துவரும் தொழில் தொழினுட்பத்தினும்  உயர்கல்வி அளிக்கும் வகையில் துரிதமாக வளர்ந்து வருகிறது.

சான்றாதாரங்கள்    

இந்தியப் பஞ்சாபிலுள்ள பல்கலைக்கழகங்கள்
வாலகில்யர்கள்

வாலகில்யர்கள்,  கட்டை விரலை விடச் சிறிய உருவமும், பெருந் தவ ஆற்றலும் கொண்ட 60,000 பேர் கொண்ட முனி கூட்டத்தவர்கள் ஆவார். வானுலகில் சுற்றித்திரியும் இவர்கள் சூரியனின் நண்பர்கள் ஆவர். இவர்கள் கிராது ரிஷியில் புதல்வர்கள்.
பிரஜாபதியான  காசிபர்  ஒரு முறை பெரும் வேள்வி செய்கையில், தேவர்களின் தலைவன் இந்திரன்,  வேள்விக்கான மரக்கட்டைகளுக்காக, ஒரு மிகப் பெரிய மலைக் காட்டையே பெயர்த்துக் கொண்டு வந்து கொடுத்தான்.

ஆனால் வாலகில்ய முனிவர்கள் அனைவரும் ஒன்று சேர்ந்து உலர்ந்த ஒரு மரத்தின் ஒரு துண்டை சிரமப்பட்டு தூக்கி  வருவதைக் கண்ட இந்திரன், வாலகில்ய முனிவர்களைப் பார்த்து நகைத்து விட்டான். இதனால் கோபம் கொண்ட முனிவர்கள், இந்திரனை வெல்லும்  ஆற்றல் படைத்த ஒருவன் காசிபர் மூலம் பிறப்பான் என சாபமிட்டார்கள்.

இந்திரன், வாலகில்ய முனிவர்களிடம் தான் செய்த தவறுக்கு மன்னிப்புக் கோரியதாலும், பிரம்மா இவ்விடயத்தில் தலையிட்டதன் பேரிலும், காசிபர் - வினதா இணையருக்கு பிறக்கும் கருடன், துவக்கத்தில் இந்திரனுக்கு எதிரியாகவும், பின் நண்பனாகவும் விளங்குவான் என சாபத்தை மாற்றினர்.

மேற்கோள்கள்

வெளி இணைப்புகள்
  Valakhilyas: 60,000 thumb-sized ascetics who protect Humanity
கருட பகவான் பிறந்தகதை

இந்து தொன்மவியல் மாந்தர்
இந்து தொன்மவியல் கணங்கள்
வித்தியாதரர்கள்

வித்தியாதரர்கள் (Vidyadhara) (சமஸ்கிருதம் ,  என்பதற்கு பெரும் அறிவு உடையவர்கள் எனப் பொருள். இந்து சமயத்தில் உயர் ஆன்மாக்களான வித்தியாதர்ர்கள் மந்திர ஜால  விந்தைகளை நன்கு கற்றறிந்தவரகள். கயிலை மலை சிவனின் உதவியாளாக வித்தியாதரர்கள் பணிவிடை செய்கின்றனர். வித்தியாதரர்களை உபதேவதைகள் ஆவார். பௌத்த சமய நூல்களில் வித்தியாதரகளைப் பற்றிய குறிப்புகள் உள்ளது.

புராணம் மற்றும் பிற நூல்கள்

அக்னி புராணத்தில், ஆண் - பெண் வித்தியாதரர்கள் மலர் மாலகள் அணிந்து கொண்டு, அரம்பையர்கள்,  யட்சர்கள், யட்சினிகள், கந்தர்வர்கள், கிண்ணரர்கள் போன்ற உயர் ஆன்மா கொண்ட தேவதைகளுடன் வானுலகில் சஞ்சரிப்பர்கள் எனக் கூறுகிறது.

பாகவத புராணம் சித்ரகேது என்பவன் வித்தியாதர்களின் அரசன் எனக்கூறுகிறது.

சமணத்தில் 
சமண நூல்களில் வித்தியாதர்ர்கள், அசுரர்கள். வானரர்கள், போன்று பறத்தல் போன்ற மாய சக்தி ஆற்றல் கொண்டவர்கள் என்றும், வித்தியாதர இனத்தின் இரண்டு குலத்தில் பிறந்தவர்களே  இராவணன் மற்றும் வாலி என்றும் கூறுகிறது.

மேற்கோள்கள்

இந்து சமய தொன்மவியல் இனக்குழுக்கள்
இந்து தொன்மவியல் மாந்தர்
இந்து தொன்மவியல் கணங்கள்
திருவான்மியூர் வால்மீகி கோவில்

வால்மீகி கோவில் (Valmiki  temple) தமிழ்நாடு, சென்னையின் ஒரு பகுதியான திருவான்மியூரில் அமைந்துள்ள இந்துக் கோவிலாகும். இது இராமாயணம் எழுதிய வால்மீகி முனிவருக்கான கோவில். சிறு மண்டபம் போலமைந்துள்ள இக்கோயில் சுமார் 1200 ஆண்டுகள் பழமையானது.

அமைவிடமும் நிர்வாகமும்
வால்மீகி கோவில் திருவான்மியூரின் பேருந்து நிலையத்திற்கு அருகாமையில் கிழக்குக் கடற்கரைச் சாலையில் அமைந்துள்ளது. அதே தெருவின் மறுபுறம் இக்கோயிலுக்கு எதிர்ப்புறத்தில் திருவான்மியூர் மருந்தீசுவரர் கோவில் உள்ளது. மருந்தீசுவரர் கோயில் நிர்வாகத்தின் கீழ் இக்கோயில் கண்காணிக்கப்படுகிறது.

சிறப்பு
சிறு மண்டபம் போலமைந்துள்ள இக்கோயில் சுமார் 1200 ஆண்டுகள் பழமையானது. வால்மீகி முனிவரின் பெயரால் இப்பகுதி திருவான்மியூர் எனப் பெயர் பெற்றது. மருந்தீசுவரர் கோவிலுக்கு அருகிலுள்ள திருவான்மியூரின் ஒரு பகுதி வால்மீகி நகர் எனப் பெயரிடப்பட்டுள்ளது. தெற்கு நோக்கி கடற்கரை வழியே பயணப்பட்ட வால்மீகி இவ்விடத்தில் ஓய்வெடுத்ததாக மரபுவழிச் செய்தி நிலவுகிறது.

சிக்கலும் தீர்வும்
கிழக்குக் கடற்கரையில் போக்குவரத்து நெரிசலான இடத்தில் சாலையின் நடுவே இக்கோயில் அமைந்துள்ளதால் ஒரு சமயம் சாலை விரிவுபடுத்தும் திட்டத்தின் கீழ் அகற்றப்படும் சிக்கலுக்கு உள்ளானது. ஆனால் கோவில் நிர்வாகிகளின் முயற்சியால் அது தடுக்கப்பட்டு, இப்போது இக்கோயில் சாலையைப் இரண்டாகப் பிரித்து போக்குவரத்தை ஒருவழிப்படுத்தும் இடைப்பிரிப்பாக போக்குவரத்துக்கு இடைஞ்சலின்றி உதவும்விதத்தில் நிலைப்பட்டுள்ளது.

மேற்கோள்கள்

வெளியிணைப்புகள்
திருவான்மியூர் மருந்தீசுவரர் கோவில் இணையதளம் 
Maharishi Valmiki Temple at Thiruvanmiyur 

சென்னையிலுள்ள இந்துக் கோயில்கள்
அஜித் சிங் (காவற்துறை அதிகாரி)

அஜித் சிங் (Ajit Singh) (ஏப்ரல் 10,1945 -  மே 7, 1991) இந்திய பஞ்சாபில் 1991 ஆம் ஆண்டின் தீவிரவாதிகளுடனான மோதலில் கொல்லப்பட்ட இந்தியக் காவல் பணி அதிகாரி ஆவார். 1968 ஆம் ஆண்டின் அதிகாரியான இவர், கொல்லப்பட்டபோது அமிருதசரசு எல்லைப்புற காவற்துறைத் தலைவராகப் (IGP) ஆகப் பொறுப்பு வகித்தார். அவருக்கு வீர சக்கரம் விருது வழங்கப்பட்டது.

மேற்கோள்கள்

1991 இறப்புகள்
1945 பிறப்புகள்
இந்திய காவல் பணி அதிகாரிகள்
பஞ்சாப் நபர்கள்
ஆத்துப்பாளையம் அணை

ஆத்துப்பாளையம் அணை (Aathupalayam Dam) என்பது தமிழ்நாட்டின் கரூர் மாவட்டம், க. பரமத்தி வட்டம், கார்வழி ஊராட்சியில் நொய்யல் ஆற்றின்  குறுக்கே கட்டப்பட்ட  அணையாகும். இதன் மூலம் ஆற்றில் மழை வெள்ள காலங்களில் வரும் உபரி நீரையும், கீழ் பவானி வாய்க்காலில் வரும் கசிவு நீரையும் தேக்கி வைத்து, கரூர் மாவட்டத்தில் 19,000 ஏக்கருக்கும் மேலான நிலங்கள் பாசனம் பெற்று வந்தன. அணை கட்டி முடிக்கப்பட்ட ஐந்து ஆண்டுகள் மட்டுமே பாசனத்திற்கு தண்ணீர் கிடைத்தது. அதன்பிறகு திருப்பூர் சாயப்பட்டறை கழிவு நீர் கலந்து வந்ததால் விவசாய நிலங்கள் பாழாயின. இதனால் இதிலிருந்து பாசனத்திற்கு தண்ணீர் திறந்துவிட உயர்நீதிமன்றம் தடைவிதித்தது.

வரலாறு 
இந்த அணையின் கட்டுமான பணி 1980 இல் துவங்கப்பட்டது தொழில்நுட்ப சிக்கல் மற்றும் நிதி ஒதுக்கீட்டு தாமதங்கள் போன்றவற்றால் பணிகளை முடிக்க பத்தாண்டுகள் தாமதம் ஆனது.

1995 ஆம் ஆண்டுக்குப் பின் அணை நீரில் திருப்பூர் மற்றும் கோயம்புத்தூர் பகுதிகளில் உள்ள சாயப்பட்டறை மற்றும் பிளீச்சிங் தொழிற்சாலைகளில் இருந்து கழிவுநீர் நொய்யல் ஆற்றில் கலந்தது. இதனால் அணை நீர் வேளாண்மைக்குத் தகுதியற்றதாக ஆனது.

மேற்கோள்கள் 

கரூர் மாவட்டத்திலுள்ள அணைகள்
ஜெகத் சிங் அரோரா

லெப்டினண்ட் ஜெனரல் ஜெகத் சிங் அரோரா (Lieutenant General Jagjit Singh Arora) (பஞ்சாபி: ਜਗਜੀਤ ਸਿੰਘ ਅਰੋੜਾ) (பிறப்பு: 13 பிப்ரவரி 1916 –இறப்பு: 3 மே 2005) இந்தியத் தரைப்படையின் கிழக்கு கட்டளைப் பிரிவின் தலைமை அதிகாரியாக செயல்பட்டவர். 1971இல் நடந்த  இந்திய-பாகிஸ்தான் போரின் போது, பாகிஸ்தானின் கிழக்குப் பகுதியான கிழக்கு பாகிஸ்தானை வென்று, வங்காள தேசம் எனும் புது நாடு உருவாக காரணமானவர்.

கலந்து கொண்ட போர்கள்
 இரண்டாம் உலகப் போர்
 இந்திய-பாகிஸ்தான் போர், 1947
 இந்திய சீனப் போர்
 இந்திய-பாகிஸ்தான் போர், 1965
 இந்திய-பாகிஸ்தான் போர், 1971

விருதுகள்
 இராணுவத்தினருக்கு சிறந்த பணிக்களுக்காக வழங்கப்படும் உயர்ந்த  பரம் விசிட்ட சேவா பதக்கத்தைப் பெற்றவர். 
 சிறந்த இந்தியக் குடிமகன்களுக்கு வழங்கப்படும் பத்ம விபூசண் விருதையும் பெற்றவர்.

மேற்கோள்கள்

வெளி இணைப்புகள்

 Chat with Jagjit Singh Aurora , Rediff.com

1916 பிறப்புகள்
2005 இறப்புகள்
பத்ம பூசண் விருது பெற்றவர்கள்
பஞ்சாபி மக்கள்
சீக்கியர்கள்
இந்தியப் படைத்துறையினர்
இராணுவத் தலைவர்கள்
கால்சா கல்லூரி, அமிருதசரசு

கால்சா கல்லூரி, அமிருதசரசு (Khalsa College, Amritsar) (பஞ்சாபி: ਖਾਲਸਾ ਕਾਲਜ khālsā kālaj) வரலாற்றுத்தன்மை நிறைந்த கல்வி நிறுவனமாக உள்ள இது, இந்திய பஞ்சாப் மாகாணத்தின் அமிருதசரசு நகரிலிருந்து சுமார் 8 கிலோமீட்டர் தொலைவில் அமைந்துள்ளது.

துவக்கம் 
1892ம் ஆண்டில் நிறுவப்பட்ட இந்த கால்சா கல்லூரி, அமிருதசரசு-லாகூர் நெடுஞ்சாலையில் (கிராண்ட் டிரங்க் ரோடு) சுமார் 300 ஏக்கர் (1.2 கிமீ 2) பரப்பளவு கொண்ட வளாகமாக தாபிக்கப்பட்டுள்ளது. இந்திய பஞ்சாப்பில் உள்ள சீக்கியர்கள், சீக்கிய அறிஞர்கள் மற்றும் பஞ்சாபிகளுக்கு உயர்கல்வி வழங்குவது குறித்து நினைத்த "கல்சா கல்லூரி" கல்வி நிறுவனம், இந்தியாவில் பிரித்தானியாவின் ( 1858-1947) ஆட்சியின் போது  கட்டப்பட்டது. அதன் பின்னர், சிறந்த சீக்கிய கல்வி நிறுவனங்களில் ஒன்றாக மாறிய இக்கல்லூரி, அடுத்துள்ள குரு நானக் தேவ் பல்கலைக்கழக வளாகம், கால்சா கல்லூரிக் கல்வியில் இணைந்துள்ளன.

பின்னணி 
அமிருதசரசுவில் ஒரு உயர் கல்வி தாபனத்தை ஏற்படுத்தும் நோக்கில், 'கால்சா திவான்' (Khalsa Diwan) தலைமையில் "சிங் சபா இயக்கத்திடம்" (Singh Sabha Movement) நிதிதிரட்ட ஒப்படைக்கப்பட்டது. பின்னர், சீக்கிய மகாராசாக்கள் மற்றும் சீக்கிய மக்களால் நிதி திரட்டியும்  நிலக்கொடை பெற்றும்  இந்த தனித்தன்மை வாய்ந்த பல்கலைக்கழகம் கட்டப்பட்டது. இந்நிறுவனத்தை நிர்மாணிக்க, அமிருதசரசு மக்கள், லாகூர் மற்றும் பஞ்சாப்பின் பிற நகரங்களின் மக்கள், பணக்கார சீக்கியர்கள், மற்றும் மகாராசாக்களால் நிலங்களும், நிதிகளும் நன்கொடையாக அளிக்கப்பட்டு அமிருதசரசுவில் இந்த "கால்சா கல்லூரி" நிறுவப்பட்டது. மேலும், பஞ்சாப்பின் அப்போதைய பிரபல கட்டிட வடிவமைப்பாளர் "ராம் சிங்" (சிற்பி) (Ram Singh (architect) என்பவரால், இங்கிலாந்தில் காணப்படும் பிரபல கட்டிடங்களின் சாயலில் "கால்சா கல்லூரி" உருவாக்கப்பட்டது. அதன் கட்டிடக்கலை அம்சங்கள், பிரிட்டிசார் கலவைவும், மற்றும் முகலாய சீக்கிய கட்டிட கலையும் கொண்டு உருவாக்கிய அதன் கட்டுமானப்பணி, 1911-12-ல் கட்டி முடிக்கப்பட்டது.

சான்றாதாரங்கள்    

இந்தியப் பஞ்சாபிலுள்ள பல்கலைக்கழகங்கள்